armvectores/hy_wikipedia_2023 huggingface dataset:
Բրինդիզի (գավառ)

Բրինդիզի (իտալերեն՝ Provincia di Brindisi), գավառ Իտալիայում, Ապուլիայի մարզում։ Մայրաքաղաքը Բրինդիզի քաղաքն է։ Գավառն ունի 20 կոմունա։


== Աշխարհագրություն ==
Գավառի տարածքը կազմում է 1 893 կմ²։ Առավելագույն բարձրությունը ծովից 414 մ է։ Ջրափնյա գծի երկարությունը 80,6 կմ է, մասամբ կազմված է ժայռերից, մասամբ ավազային լողափներից։ Բրինդիզիում մեծ գետեր չկան, բայց կան շատ քաղցրահամ փոքր լճեր։


== Բնակչություն ==
1861 թվականին բնակչությունը կազմում էր 114 790 մարդ։ Այն ավելացավ ամեն տարի և 1991 թվականին կազմում էր 411 314 մարդ (առավելագույն ֆիքսված ցուցանիշ)։ 2012 թվականին գավառում ապրում էր 400 170 մարդ։ Օտարերկրացիները կազմում են ամբողջ բնակչության 2,1% տոկոսը։


== Տնտեսություն ==
Տնտեսությունը հիմնված է առևտրի (30%), գյուղատնտեսության (27%) և շինարարության (13%) վրա։


== Տեսարժան վայրեր ==
Տեսարժան վայրերից գլխավորը Օրիայի ամրոցն է, որը կառուցվել է 13-րդ դարում Ֆրիդրիխ II-ի կողմից։ Օստունի քաղաքում պահպանվել են քաղաքային պատեր, կա միջնաբերդ, մայր տաճար և շատ հնագույն շինություններ։


== Ծանոթագրություններ ==
Պահաբլուր (Սյունիքի մարզ)

Անվան այլ կիրառումների համար տե՛ս՝ Պահաբլուր (այլ կիրառումներ)Պահաբլուր, Հայաստանի լեռնագագաթ Սյունիքի մարզում, Զանգեզուրի լեռների հյուսիսային մասում, Որոտան գետի ձախափնյակում, Կեչուտ գյուղից 8 կմ հարավ–արևելք։ Բարձրությունը 2610 մ է։


== Ծանոթագրություններ ==
Ղևոնդ Շաքարյան

Ղևոնդ Լևոնի Շաքարյան (նոյեմբերի 20, 1900(1900-11-20), Շուշի, Ելիզավետպոլի նահանգ, Ռուսական կայսրություն - հունիսի 30, 1961(1961-06-30), Երևան, Հայկական ԽՍՀ, ԽՍՀՄ), հայ խորհրդային տնտեսագետ։ Տնտեսագիտական գիտությունների դոկտոր (1949), պրոֆեսոր (1949)։ ԽՄԿԿ անդամ 1945 թվականից։


== Կենսագրություն ==
1919-1920 թվականներին ծառայել է կարմիր բանակում։ 1924 թվականին ավարտել է Թիֆլիսի պոլիտեխնիկական ինստիտուտի տնտեսագիտության ֆակուլտետը։ 1925 թվականից աշխատել է ՀԽՍՀ Պետպլանում (եղել է ճյուղային բաժինների պետ, ընտրվել նախագահության անդամ)։ Մասնակցել է ՀԽՍՀ ժողտնտեսության հեռանկարային պլանների մշակմանը, եղել ՀԽՍՀ Գերագույն սովետի բյուջետային հանձնաժողովի խորհրդատու։ 1929 թվականից դասախոսել է Երևանի համալսարանում, 1932 թվականից՝ ֆինանսներ և վարկի ամբիոնի վարիչ։ 1955 թվականից՝ էկոնոմիկայի և իրավունքի (հեռակա), 1957 թվականից՝ տնտեսագիտության ֆակուլտետի դեկան։
Աշխատությունները վերաբերում են ՀԽՍՀ պետական բյուջեի, ֆինանսական և վարկային համակարգի զարգացման հարցերին։ Պարգևատրվել է աշխատանքային կարմիր դրոշի շքանշանով։


== Երկեր ==
Ֆինանսները և սոցիալիստական շինարարությունը ՀԽՍՌ -ում  40 տարում, Երևան, 1960։
Ոսկեհասկ

Ոսկեհասկ (նախկինում` Մուսական, Մոլլամուսա),
գյուղ Հայաստանի Հանրապետության Շիրակի մարզի Ախուրյանի տարածաշրջանում՝ մարզկենտրոն Գյումրիից մոտ 4 կմ հարավ-արևմուտք։ Ոսկեհասկ է վերանվանվել 1946 թվականի ապրիլի 26-ին։
Գյուղը գտնվում է Ախուրյան գետի աջ ափին, Շիրակի դաշտում՝ ծովի մակարդակից 1500 մ բարձրության վրա։


== Երկրաբանություն ==


=== Նախկինում ===
Ոսկեհասկը նախկինում եղել է ծովի հատակ, որի վառ ապացույցն է բլուրների վրայի ավազները։ Ք. ա. 2-1 հազարամյակներում Ոսկեհասկից 1 կմ դեպի հյուսիս եղել է Ամրոց, իսկ շուրջը տարածվել է բնակավայր։


=== Ներկայումս ===
Ներկայումս Ոսկեհասկը գտնվում է Ախուրյան գետի աջ ափին՝ Շիրակի դաշտում՝ երկու բլուրների միջև, ծովի մակարդակից 1500 մ բարձրության վրա։ Մակերեսը կազմում է 16,9 կմ²։ Այստեղ տարածված են Անթրոպոգեն-հալոցենի լճագետային նստվածքները։
Գյուղի միջով անցնում է մեկ առվակ, որի շուրջը գտնվող կանաչապատ որոշ տարածքներում ճահճացման վտանգ կա։


== Լանդշաֆտներ ==
Ոսկեհասկի տեղանքը լեռնատափաստանային է, տարածված են սևահողերը։ Տեղանքում աճում են տարբեր բուսատեսակներ՝ լոշտակը (2 տեսակ), եզան լեզուն, կատվախոտը (4-5 տեսակ), ուրց, օշինդր (6-8 տեսակ), մասրենի և այլ բուսատեսակներ։ Կան բուսատեսակներ, որոնք ոչնչացման եզրին են գերարածեցման պատճառով։


== Կլիմա ==
Ունի ցուրտ կլիմա, սակավ տեղումներ։ Լինում են ուժեղ քամիներ, հաճախակի են մառախուղները և ձնաբքերը։ Ամառը տաք է, համեմատաբար խոնավ։ Տարեկան տեղումների քանակը 450-500 մմ։ Բնական լանդշաֆտները սևահողային լեռնատափաստաններն են։


== Բնակչություն ==
Ըստ ՀՀ 2011 թ. մարդահամարի արդյունքների` Ոսկեհասկի մշտական բնակչությունը կազմել է 1864, առկա բնակչությունը` 1412 մարդ
Գյուղը մինչև Առաջին համաշխարհային պատերազմը եղել է թուրքաբնակ, այնուհետ` հայաբնակ։
Ոսկեհասկի բնակչության փոփոխությունը ժամանակի ընթացքում` ստորև.

Ըստ ազգային վիճակագրական ծառայության տվյալների համայնքը 2013 թվականի հունվարի 1-ի դրությամբ ունեցել է 2059 մարդ։ Սեռային կազմում տղամարդիկ կազմում են 41%, կանայք՝ 59%։ Տարիքային խմբերը բաշխված են հետևյալ կերպ. մինչաշխատունակներ՝ 28%, աշխատունակներ՝ 52%, հետաշխատունակներ՝ 20%։


== Տնտեսություն ==
Ունի 523 տնտեսություն։ Ունի միջնակարգ դպրոց, գրադարան, մանկպարտեզ, բուժկետ, կապի հանգույց, մշակույթի տուն։
Գյուղատնտեսության մասնագիտացման ուղղությունը երկրագործությունն է։ Գյուղատնտեսական հողահանդակները գրեթե ամբողջությամբ օգտագործվում են որպես վարելահողեր՝ կազմելով 1114 հա։ Պետական հողերում մեծ տեսակարար կշիռ ունեն արոտավայրերը՝ 152 հա։ Մշակում են հացահատիկային, բանջարաբոստանային, կերային կուլտուրաներ, պտուղներ։ Նախկինում համեմատաբար մեծ մակերես են զբաղեցրել շաքարի ճակնդեղի ցանքերը, որոնք կրճատվել են երկրաշարժի արդյունքում Սպիտակի գործարանի փլուզման պատճառով։ Զբաղվում են խոշոր եղջերավոր անասնապահությամբ, թռչնաբուծությամբ։ Այստեղ է գտնվում բավական խոշոր մեղվաբուծական տնտեսություն։
Ունի կարի արտադրամաս։ Ունի սև տուֆի պաշարներ, որոնք ունեն արդյունաբերական նշանակություն։


== Տես նաև ==
Ոսկեհասկի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==
Սթիվ Չեն

Սթիվ Չեն (օգոստոսի 18, 1978(1978-08-18), Թայբեյ, Չինաստանի Հանրապետություն), թայվանցի-ամերիկացի ինտերնետ-ձեռներեց, ով ՅուԹյուբի համահիմնադիրներից և տեխնիկական մասով նախկին տնօրենն է։ AVOS ծրագրային ընկերությունը (անգլ.՝ AVOS Systems, Inc) համահիմնադրելուց և MixBit տեսանյութերի փոխանակման հավելվածը ստեղծելուց հետո, նա միացել է Գուգլի վենչուրային ընկերությանը (անգլ.՝ Google Ventures) 2014 թվականին։


== Կյանքի վաղ շրջան և կրթություն ==
Չենը ծնվել է Թայպեյում, Թայվանի մայրաքաղաքում։ Երբ նա յոթ տարեկան էր, ընտանիքի հետ գաղթել են Միացյալ Նահանգներ և բնակություն հաստատել Իլինոյս նահանգի Պրոսպեկտ Հայթս քաղաքում։ Նա հաճախել է Ռիվեր Թրեյլսի միջնակարգ դպրոցը Մաունթ Պրոսպեկտում և Ջոն Հերսիի ավագ դպրոցը Արլինգթոն Հեյթսում։ Ավագ դպրոցի վերջին երեք տարիները անցկացրել է Իլինոյսի մաթեմատիկայի և գիտության ակադեմիայում Իլինոյս նահանգի Ավրորա քաղաքում։ Ուրբանա-Շամպեյնի Իլինոյսի համալսարանում ուսումնասիրել է համակարգչային գիտություն։


== Բիզնես կարիերա ==

Չենը ՓեյՓալի (անգլ.՝ PayPal) աշխատակից էր, երբ առաջին անգամ հանդիպեց Չադ Հերլիին և Ջավեդ Քարիմին։ Նա նախկինում նաև աշխատել է Ֆեյսբուքում (անգլ.՝ Facebook), թեև մի քանի ամիս անց հեռացել է ՅուԹյուբը բացելու համար։
2005 թվականին Չադ Հերլին, Ջավեդ Քարիմը և Սթիվ Չենը հիմնեցին ՅուԹյուբը։ Չենը տեխնիկական մասով գլխավոր տնօրենն էր։ 2006 թվականի հունիսին Չենը հայտնվեց Business 2.0 ամսագրի կողմից առանձնավված «Ներկայումս կարևորագույն 50 մարդիկ» ցանկում։
2006 թվականի հոկտեմբերի 16-ին Չենը և Հերլին վաճառեցին ՅուԹյուբը Գուգլին 1,65 միլիարդ դոլարով։ Վաճառքի շրջանակներում Չենը ստացել է Գուգլի 625,366 բաժնետոմս և հավելյալ 68,721-ը՝ հավատարմագրմամբ։ 2021 թվականի սեպտեմբերի դրությամբ Գուգլի բաժնետոմսերը գնահատվում են գրեթե 1,77 միլիարդ դոլար։
Նա և Հերլին հիմնեցին AVOS ծրագրային ընկերությունը, որը ձեռք բերեց Յահու համացանցային կորպորացի Delicious ծրագրի կողմիցից։
2011 թվականի մայիսի 15-ին Չենը  հայտնվեց Ասիայի գիտնականներ ամսագրի (անգլ.՝ Asian Scientist Magazine)՝ 15 օրինակելի ասիացի գիտնականների ցանկում։
Չենը 2016 թվականին Վիջայ Կարունամուրտիի հետ միասին ստեղծել է Nom.com սննդի ուղիղ հեռարձակման ցանցը։ 2017 թվականին Nom.com-ը փակվեց, որի թվիթերյան լրահոսը փոխվեց անձնականի, իսկ ֆեյսբուքյան հաշիվը չի օգտագործվել 2017 թվականի մարտից սկսած։


== Մրցանակներ ==
Չենը ճանաչվել է Իլինոյսի Լինքոլնի ակադեմիայի դափնեկիր, իսկ 2018 թվականին Իլինոյսի նահանգապետի կողմից պարգևատրվել է Լինքոլնի շքանշանով (նահանգի բարձրագույն պարգև)։


== Անձնական կյանք ==
2009-ին Չենն ամուսնացավ Պարկ Ջի-Հյունի հետ՝ այժմ Ջեյմի Չենն, ով կորեական Գուգլ ընկերության ապրանքի առաջմղման մասնագետն է։ Նրանք այժմ ապրում են Թայպեյում՝ իրենց երկու երեխաների հետ։ Որդիներից մեկը ծնվել է 2010 թվականի հուլիսին։ Չեն ընտանիքը Սան Ֆրանցիսկոյի Ասիական արվեստի թանգարանի հիմնական աջակիցներն է, որտեղ Ջեյմին հոգաբարձու է նշանակվել 2012 թվականի հուլիսին։ 2019 թվականի օգոստոսից Չենը վերադարձել է Թայվան և այդ ժամանակվանից ընտանիքով ապրում է այնտեղ։


== Ծանոթագրություններ ==


== Արտաքին հղումներ ==
Steve Chen's YouTube profile
Steve Chen, the local boy that created YouTube– Taipei Times, October 8, 2006
Լեանդրո Վեգա

Լեանդրո Սեբաստյան Վեգա (իսպ.՝ Leandro Sebastián Vega, մայիսի 27, 1996(1996-05-27), José C. Paz, Բուենոս Այրես, Արգենտինա), արգենտինացի ֆուտբոլիստ, «Էմելեկ» ակումբի պաշտպան։ Ռիո դե Ժանեյրոյում անցկացված 2016 թվականի Օլիմպիական խաղերի մասնակից է։


== Ակումբային կարիերա ==
Վեգան «Ռիվեր Փլեյթ» ակումբի սան է։ 2015 թվականի մարտի 30-ին նա նորամուտը նշել է Արգենտինայի ֆուտբոլի առաջնությունում «Խիմնասիա Լա Պլատա»-ի դեմ խաղի ժամանակ։ 2016 թվականի ամռանը Լեանդրոն վարձավճարով տեղափոխվել է «Նյուելս Օլդ Բոյզ», սակայն ակումբում այդպես էլ չի խաղացել։ 2017 թվականի ամռանը Վեգան վարձավճարի դիմաց տեղափոխվել է «Սան-Մարտին Սան-Խուան»։ Հոկտեմբերի 28-ին նա նշել է նորամուտը նոր ակումբի կազմում «Էստուդիանտես»-ի դեմ խաղի ժամանակ։
Վեգան 2018 թվականի ամռանը վարձավճարով տեղափոխվել է «Էմելեկ»։ Հուլիսի 22-ին Սերիա A-ում նա նշել է նորամուտը «Տեկնիկո Ունիվերսիտարիո»-ի դեմ խաղի ժամանակ։ Սեպտեմբերի 16-ին «Էլ Նասոնալ»-ի դեմ խաղում Լեանդրոն խփել է իր առաջին գոլը «Էմելեկ»-ի կազմում։


== Միջազգային կարիերա ==
2013 թվականին Վեգան Արգենտինայի պատանեկան հավաքականի կազմում մասնակցել է Հարավային Ամերիկայի պատանեկան առաջնությանը։ Մրցաշարի ընթացքում նա խաղացել է Էկվադորի, Կոլումբիայի, Պերուի, Բրազիլիայի, ինչպես նաև երկու անգամ Վենեսուելայի և Պարագվայի դեմ խաղերին։ Կոլումբիացիների դեմ խաղում Լեանդրոն դարձել է գոլի հեղինակ։
Նույն տարվա ամռանը Վեգան մասնակցել է ԱՄԷ-ում կայացած աշխարհի պատանեկան առաջնությանը։ Մրցաշարի ընթացքում նա խաղացել է [[Թունիսի ֆուտբոլի ազգային հավաքական|Թունիսի, Կոտ դ'Իվուարի, Իրանի, Ավստրիայի, Մեքսիկայի և Շվեցարիայի դեմ խաղերում։
2015 թվականի սկզբին Լեանդրոն Արգենտինայի երիտասարդական հավաքականի կազմում հաղթել է Հարավային Ամերիկայի երիտասարդական առաջնությունում Ուրուգվայում։ Մրցաշարի ընթացքում նա խաղացել է Ուրուգվայի, Կոլումբիայի, Բոլիբիայի, Էկվադորի, ինչպես նաև երկու անգամ Պերուի և Պարագվայի դեմ խաղերիմ։ Էկվադորեցիների դեմ խաղում Ֆակունդոն դարձել է գոլի հեղինակ։ Նույն տարվա ամռանը Լեանդրոն հավաքականի կազմում մասնակցել է Նոր Զելանդիայում կայացած աշխարհի երիտասարդական առաջնությանը։ Մրցաշարում նա եղել է պահեստայինների թվում և խաղադաշտ դուրս չի եկել։
2016 թվականի ամռանը Վեգան Արգենտինայի օլիմպիական հավաքականի կազմում մասնակցել է Ռիո դե Ժանեյրոյի Օլիմպիական խաղերին։ Մրցաշարում նա մասնակցել է Հոնդուրասի դեմ խաղին։


== Ձեռքբերումներ ==
Միջազգային
 Արգենտինա (մինչև 20)

Հարավային Ամերիկայի ֆուտբոլի երիտասարդական առաջնության հողթող  (2015)


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Ստարայա (գյուղ, Վսևոլոժսկի շրջան)

Անվան այլ կիրառումների համար տե՛ս՝ ՍտարայաՍտարայա (ռուս.՝ Старая), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2010 թվականին գրանցված տվյալներով կազմում էր 8868 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արդիականացում

Արդիականացում, ավանդականից ժամանակակից հասարակության անց­ման գործընթաց։ Արդիականացման կարևորագույն գործոններն տնտեսական ոլորտում գիատության կիրառման, բնական ռեսուրսների լայն յուրացման, երկրորդային (վերամ­շակում, աոևտուր) և երրորդային (ծա­ռայություններ, սպասարկում) բնագա­վառների ընդլայնման, ապրանքների, կապիտալի և աշխատուժի շուկայի զարգացման հիման վրա արդյունաբե­րական նոր տեխնոլոգիաների ներդրում և ընդլայնում, սոցիալական ոլորտում նախկին սոցիալական կապերի թուլա­ցում մասնագիտական և շուկայական չափանիշների վրա հիմնված նոր արդ­յունավետ կապերի ձևավորում։ Նշված գործընթացն անհրաժեշտորեն ուղեկց­վում է հասարակության դասային և գույ­քային շերտավորնամբ, ինչպես նաև ար­տադրական, քաղաքական և հասարակական գործունեության հստակ տարանջատմամբ քաղաքական ոլորտում կենտրոնացված ազգային պետությունների ձևավորմանը, որում գործում են իրենց շահերը պաշտ­պանող տարաբնույթ սոցիալ-քադաքական խմբեր և շարժումներ, հոգևոր ոլոր­տում հոգևոր համակարգերի և արժեքային կողմնորոշումների տարբերակում, հասարակական գիտակցության և կրթության աշխարհականացում, գրագի­տության տարածում, ազգային մշակույ­թի և լեզվի ձևավորում, հաղորդակցության միջոցների զարգացում և այլն։ Տարբերում են «առաջնային» և «երկ­րորդային» (հետապնդող) արդիականացումներ։ Առաջին տիպն ընդգրկում է առաջին արդյունա­բերական հեղափոխության (18-րդ դար). ավանդական ժառանգական արտոնու­թյունների վերացման, հավասար քաղաքական կամ իրավունքների հոչակման. ժոդովրդավարացման ժամանակաշրջա­նը։ Այս մոտեցման դեպքում արդիականացած պետությունների շարքին են դասվում Հյուսիսա­յին Ամերիկայի և Արևմտյան Եվրոպա­յի պետությունները, որոնք արդիակացվել են ներքին գործընթացների երկարատև զարգացման արդյունքում։ «Առաջ­նային» արդիականացման դեպքում սկզբնական շրջա­նում արդիականացման գործընթացներն ընթանում են հոգևոր և գադափարախոսական բնագա­վառներում (Վերածնունդ, Ռեֆորմա­ցիա, Լուսավորականություն), այնուհետև վերափոխվում է տնտեսությունը և միայն դրանից հետո քաղաքական համակարգը համապատասխանեցվելով հոգևոր և տնտեսական բնագավառներին։ «Հետապնդոդ» արդիականացումն, ենթադրում է, որ հա­սարակության որոշ տարրեր այս կամ այն չափով համապատասխանում են պետությունների համապատասխան տարրերին։ Արևմտյան տեսաբանների կարծիրով, արդիականացման գլխավոր գործոնը արդիականացած պետությունների հետ սերտ շփումներն են։


== Գրականություն ==
Հայկական Սովետական Հանրագիտարան, հատոր 1-12, 1974-1986 թթ, Երևան
Է․ Աղայան «Արդի հայերենի բացատրական բառարան», հատոր 1-2, 1976 թ, Երևան
А․ Б. Барихин "Большой юридический словарь", 2002 թ, Москва
Դաշնակցականների ջոկատ

Դաշնակցականներ, Արցախյան ազատամարտում մասնակցած հայկական կամավորական ջոկատ։ Հրամանատարներ՝ Թաթուլ Կրպեյան, Ժիրայր Սեֆիլյան, Վլադիմիր Բալայան։


== Տես նաև ==
Հայ Հեղափոխական Դաշնակցություն
Իգոր Զիդիչ

Իգոր Զիդիչ (խորվ.՝ Igor Zidić, փետրվարի 10, 1939(1939-02-10), Սպլիտ), Խորվաթիայի արվեստի պատմաբան, գեղարվեստական քննադատ, բանաստեղծ և էսսեագիր։ Խորվաթիայի ժամանակակից արվեստի գիտակ, համարվում է Խորվաթիայի կերպարվեստի ոլորտի առաջատար փորձագետներից մեկը։


== Կենսագրություն ==
Իգոր Զիդիչը ծնվել է Սպլիտում և ավարտել տեղի դասական գիմնազիան։ 1964 թվականին ստացել է Զագրեբի համալսարանի արվեստի պատմության և համեմատական գրականագիտության դիպլոմ։
1971 թվականին դարձել է «Hrvatski tjednik» ամսագրի խմբագիր, բայց կորցրել է աշխատանքը, երբ ՀՍՖՀ կառավարության կողմից այդ հրատարակությունը փակվել է «Խորվաթական գարուն» («Hrvatski proljeć») ազգային-մշակութային շարժման ճնշումից հետո։
1986 թվականին ստացել է Թինա Ուևիչի պոեզիայի մրցանակ։
Զիդիչը Զագրեբի ժամանակակից պատկերասրահի տնօրենն էր 1989-2008 թվականներին։
2002 թվականից մինչև 2014 թվականը նա եղել է խորվաթ Մատիցայի նախագահը։
Իգոր Զիդիչի հինգ երգերը բանաստեղծ և քաղաքական գործիչ Դմիտրի Պավլիչկոյի կողմից թարգմանվել են ուկրաիներեն։
Զիդիչը 6 երեխաների հայր է։


== Ծանոթագրություններ ==


== Արտաքին հղումներ ==
Igor Zidić (խորվ.)
Igor Zidić — devetnaest opasnih godina karizmatičnog modernista (խորվ.)
Igor Zidić predsjednički kandidat desnice (խորվ.)
Igor Zidić — predsjednik Matice Hrvatske (խորվ.)


== Աղբյուրներ ==
Robert Bajruši (19 February 2003)։ «Igor Zidić predsjednički kandidat desnice» [Igor Zidić as a right wing presidential candidate] (Croatian)։ Nacional (weekly)։ Արխիվացված է օրիգինալից 1 հուլիսի 2012-ին։ Վերցված է 1 հուլիսի 2012  
«Igor Zidić - predsjednik Matice Hrvatske»։ hpb.hr (խորվաթերեն)։ Արխիվացված է օրիգինալից 6 մարտի 2012-ին
Կաստելմանիո

Կաստելմանիո  (իտալ․՝ Castelmagno), կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 95 մարդ (2008 թվականի տվյալներով)։ Բնակչության խտությունը 2 մարդ/կմ²։ Տարածքը՝ 49 կմ²։ Փոստային ինդեքս՝ 12020։ Հեռախոսային կոդ՝ 0171։
Բնակավայրի հովանավորն սուրբ Մագնուսն է։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Գաբրիելե Մարտիրոսյան

Գաբրիելե Մարտիրոսյան (լիտ.՝ Gabrielė Martirosian, ի ծնե՝ Մարտիրոսյանայտե, փետրվարի 23, 1991(1991-02-23), Կաունաս, Լիտվա), լիտվահայ մոդել, դերասանուհի, ռադիո- և հեռուստահաղորդավարուհի։ Առավել հայտնի է որպես Միսս Լիտվա 2008։


== Կարիերա ==
Մարտիրոսյանը որպես մոդել իր կարիերան սկսել է Modilinos գործակալությունում 2007 թվականին, առաջին երկու պայմանագրերով նա աշխատել է Տոկիոյում և Բանգկոկում։
2008 թվականին նա ընտրվել է Միսս Լիտվա՝ հետագայում այդ երկիրը ներկայացնելով Յոհաննեսբուրգում անցկացված «Միսս աշխարհ» մրցույթում։ Սակայն նա առաջին փուլը հաղթահարել չի կարողացել։
Գաբրիելե Մարտիրոսյանը 2009 թվականին Վիլնյուսի՝ որպես Եվրոպայի մշակութային մայրաքաղաքի տոնակատարությունների ժամանակ ընտրվել է որպես դեսպան։
2009 թվականին Ugnės Karvelis gimnazija-ն ավարտելուց հետո նա սովորել է լիտվական բանասիրություն Վիլնյուսի համալսարանում, որն ավարտել է 2013 թվականին։
2015 թվականին նա հիմնել է Oh! Skin հագուստի ապրանքանիշը և 2017 թվականին Nail Game եղունգների արվեստի սրահը։


=== Հեռուստատեսություն և ռադիո ===
2009-2010 թվականներին Մարտիրոսյանը խաղացել է Մոնիկայի դերը Moterų alėja հեռուստասերիալում։
Վիլնյուսի համալսարանն ավարտելուց հետո 2013-2015 թվականներին նա աշխատել է որպես M-1 հեռուստառադիոկայանի հաղորդավարուհի։
2019 թվականից Մարտիրոսյանը հաղորդավար է աշխատել LRT Radijas-ում։ Նա միջազգային հանդիսատեսին հայտնի է դարձել 2017 թվականին Եվրատեսիլ երգի մրցույթի Լիտվայի ազգային ընտրությունը Եվա Ստասյուլևիչուտեի, 2019 թվականին՝ Գիեդրիուս Մասալսկիսի, իսկ 2020 թվականին՝ Եվա Զասիմաուսկայտեի հետ վարելու շնորհիվ։


=== Կինո ===
Մարտիրոսյանը մեծ էկրանին իր նորամուտը նշել է 2020 թվականին՝ խաղալով հարսնացու Կոտրինայի դերը «Հարսանիք. բերված փեսացուն» ֆիլմում։


== Անձնական կյանք ==
Գաբրիելե Մարտիրոսյանը մեծացել է Ակադեմիա քաղաքում, բայց իր ամառային արձակուրդներն անցկացրել է տատիկի ու պապիկի մոտ՝ Մոսեդիսում և Շիլուտեում։
Նրա պապը՝ Աքիլես Մարտիրոսյանասը, ծնվել է Երևանում որպես Աքիլես Մարտիրոսյան, բայց Լիտվա տեղափոխվելուց հետո ազգանվանն ավելացրել է լիտվական վերջավորություն։ Գաբրիելե Մարտիրոսյանը 2019 թվականի հուլիսին հաստատել է, որ ինքն ու իր ընտանիքը փոխել են իրենց ազգանունը՝ արտացոլելու համար իրենց հայկական ծագումը։


== Արտաքին հղումներ ==
Գաբրիելե Մարտիրոսյանը Internet Movie Database կայքում


== Ծանոթագրություններ ==
Լուուցնիկու

Լուուցնիկու (էստ․՝ Luutsniku), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 30 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պոլումյանոե (այլ կիրառումներ)

Պոլումյանոե, կարող է վերաբերել՝

Պոլումյանոե - գյուղ, Ուկրաինայի Կիրովոգրադի մարզի Բոբրինեցի շրջանում
Պոլումյանոե - գյուղ, Ուկրաինայի Վոլինի մարզի Վլադիմիր-Վոլինի շրջանում
Աստերոիդների ցանկ (322601-322700)

Աստերոիդների ցանկ (322501-322600)  • Աստերոիդների ցանկ  • Աստերոիդների ցանկ (322701-322800)
 Աստերոիդների ցանկ (322501-322600)  • Աստերոիդների ցանկ  • Աստերոիդների ցանկ (322701-322800)
(5583) Բրաուներովա

(5583) Բրաուներովա (անգլ.՝ Braunerova), աստերոիդ աստերոիդների հիմնական գոտում։ Հայտնաբերվել է 1989 թվականի մարտի 5-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,879702 ա. մ., առավելագույնը մոտենում է 2,8145 ա. մ. հեռավորության վրա և հեռանում 2,9449 ա. մ.։ Արեգակի շուրջ մեկ ամբողջական պտույտ է կատարում 1784,92 երկրային օրվա ընթացքում, իր ուղեծրով շարժվելով միջինում 0,201689 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5583) Բրաուներովա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հելեն Տաֆտ

Հելեն Տաֆտ (անգլ.՝ Helen Louise Herron Taft, հունիսի 2, 1861(1861-06-02)[…], Ցինցինատի, Օհայո, ԱՄՆ - մայիսի 22, 1943(1943-05-22)[…], Վաշինգտոն, Կոլումբիայի շրջան, ԱՄՆ), նախագահ Ուիլյամ Հովարդ Տաֆտի կինը և ԱՄՆ առաջին տիկինը 1909 թվականից մինչև 1913 թվականը։


== Կենսագրություն ==
Ծնվել է Օհայո նահանգի Ցինցինատի քաղաքում, դատավոր Ջոն Հերրոնի ընտանիքում (1827-1912)։ Ավարտել է Ցինցինատի երաժշտական դպրոցը, որտեղ դասավանդել է կարճ ժամանակ։ Նա իր ծնողների հետ՝ 1877 թվականին, ներկա է գտնվել նախագահ Ռեզերֆորդ Հեյզի հարսանիքի 25-ամյակի տոնակատարությանը։ Նրա պապը՝ Էլ Քոլինզը, և հորեղբայրը՝ Ուիլյամ Քոլինզը, Կոնգրեսի անդամներ էին։
Երկու տարի անց, նա հանդիպել է Ուիլյամ Հովարդ Տաֆտին։ Այս ժամանակ Տաֆտը 22 տարեկան էր, Հելենը՝ 18:


== Ամուսնություն ==
Տաֆտի և Հելենի հարսանիքը տեղի է ունեցել 1886 թվականի հունիսի 19-ին Ցինցինատիի հարսնացուի ծնողների տանը։ Նախքան երեք ամիս Եվրոպայում շրջագայության մեկնելը, մեկ օր մեղրամիսը զույգը անցկացրեց Նյու Յորքում և չորս օր Նյու Ջերսիում։
Վերադառնալով՝ նրանք բնակություն հաստատեցին Ցինցինատիում։ Տիկին Տաֆտը խրախուսեց ամուսնու քաղաքական կարիերան։ 1904 թվականին ԱՄՆ-ի ռազմական նախարար դարձած ամուսնու հետ ճանապարհորդությունները նրան լայն հետաքրքրություն են բերել համաշխարհային քաղաքականության և ընկերների կոսմոպոլիտ շրջանակի նկատմամբ։


== Երեխաներ ==
Ուիլյամը և Հելենն ունեին երեք երեխա.

Ռոբերտ Տաֆտ (1889—1953), քաղաքական առաջնորդ
Հելեն Տաֆտ (1891—1987), մանկավարժ
Չարլզ Տաֆտ (1897—1983), հասարակական գործիչ


== ԱՄՆ առաջին տիկին ==

Տաֆտը առաջինն էր նախագահների կանանց մեջ, ովքեր ներկա էին ամուսնու երդման արարողությանը։ Սպիտակ տուն տեղափոխվելուց երկու ամիս անց տիկին Տաֆտը ինսուլտ Է տարել, որից այդպես էլ չի ապաքինվել։ Քրոջ օգնությամբ շաբաթական երեք անգամ հյուրերին ընդունել Է Սպիտակ տան Կարմիր դահլիճում։ 1911 թվականի հունիսի 19-ին հարսանիքի հոբելյանին հրավիրված էր 8000 հյուր։ Տիկին Տաֆտը Սպիտակ տան լողավազանը զարդարող 3000 ճապոնական բալի ծառ է տնկել։ Ճապոնիայի դեսպանի կնոջ օգնությամբ նա տնկել է առաջին երկու ծառը 1912 թվականի մարտի 27-ի հանդիսավոր արարողության ժամանակ։ Տաֆտի ԱՄՆ Գերագույն դատարանի դատավոր նշանակվելուց հետո՝ Հելենը միակն էր, ով ԱՄՆ-ի գլխավոր դատավորի առաջին տիկինն ու կինն էր։


== Մահ ==
Հելեն Տաֆտը մահացել է 1943 թվականի մայիսի 22-ին և թաղվել նախագահի կողքին՝ Արլինգթոնի ազգային գերեզմանատանը։


== Ծանոթագրություններ ==
251

251 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 251 թվականն է, 
III դարի 51-րդ տարին։


== Դեպքեր ==


== Ծնունդներ ==


== Մահեր ==
Տզանց

Տզանց, գյուղ Արևմտյան Հայաստանում, Էրզրումի վիլայեթի Սպերի գավառակում։


== Բնակչություն ==
1909 թվականին ուներ 24 տուն բնակիչ, որի մեծամասնությունը հայեր էին։


== Պատմամշակութային կառույցներ ==
Տզանցն ուներ Միքայել Հերշտակապետի վանք, որը կոչվում էր նաև Տզան անապատ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(942) Ռոմիլդա

(942) Ռոմիլդա (անգլ.՝ Romilda), աստերոիդ աստերոիդների հիմնական գոտում։ Հայտնաբերվել է 1920 թվականի հոկտեմբերի 11-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,155526 ա. մ., առավելագույնը մոտենում է 2,6094 ա. մ. հեռավորության վրա և հեռանում 3,7017 ա. մ.։ Արեգակի շուրջ մեկ ամբողջական պտույտ է կատարում 2047,42 երկրային օրվա ընթացքում, իր ուղեծրով շարժվելով միջինում 0,175831 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,58° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(942) Ռոմիլդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիլլա Սանտո Ստեֆանո

Վիլլա Սանտո Ստեֆանո (իտալերեն՝ Villa Santo Stefano), կոմունա Իտալիայում, գտնվում է Լացիո շրջանում՝ Ֆրոզինոնե պրովինցիայում։
Բնակչությունը կազմում է 1763 մարդ, բնակչության խտությունըկազմում է 88 մարդ/կմ²։ Տարածքը կազմում է 20 կմ²։ Փոստային ինդեքս՝ 03020։ Հեռախոսային կոդ՝ 0775։
Աշուտ (Չիֆթլիկի գավառ)

Անվան այլ կիրառումների համար տե՛ս՝ Աշուտ (այլ կիրառումներ)Աշուտ, գյուղ Արևմտյան Հայաստանում, Սեբաստիայի վիլայեթի Չիֆթլիկի գավառակում։ Գտնվում էր Չիֆթլիկ բնակավայրից 5 կմ հարավ-արևելք։
Տարածքը լեռնային էր։
Բնակչության մասին տեղեկություններ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Վիս (գյուղ, Մալովիսկայի շրջան)

Անվան այլ կիրառումների համար տե՛ս՝ Վիս (այլ կիրառումներ)Վիս (ուկրաիներեն՝ Вись), գյուղ Ուկրաինայի Կիրովոգրադի մարզի Մալովիսկայի շրջանում։
2001 թվականի տվյալներով Վիս գյուղում բնակվում էր 271 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սերալ (Ֆարսի վտակ)

Սերալ (Ֆարսի վտակ), գետ Ռուսաստանում, հոսում է Կրասնոդարի երկրամասում, Ադիգեայի հանրապետությունում։ Գետի գետաբերանը գտնվում է Ֆարս գետի աջ ափից 113 կիլոմետր հեռավորության վրա։ Գետի երկարությունը 44 կիլոմետր է, ջրհավաք ավազանի մակերեսը 235 կմ2 է։
Գետաբերանից 17 կմ այն կողմ՝ աջ ափով թափվում է Կուժորա գետը


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կուբանի ավազանային շրջանին, գետի ջրերի կառավարման գլխավոր կենտրոնը՝ Լաբան, Չամլիկ գետի թափվելուց մինչև գետաբերանը, գետի գետային ենթաավազանը բացակայում է։ Գետի գետային ավազանն է Կուբանը։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների
Ջրային օբյեկտի կոդը հանրային գրանցմամբ — 06020000912108100004125
Կոդը ըստ հիդրոլոգիական հետազոտության (ՌԴ) — 108100412
Ավազանի կոդը — 06.02.00.009
Ծավալի համարը ըստ ՌԴ-ի — 08
Թողարկումը ըստ ՌԴ-ի — 1


== Ծանոթագրություններ ==
Արհեստական միս

Արհեստական միս կամ աճեցված միս (անգլ.՝ cultured meat), փորձանոթի միս (անգլ.՝ in vitro meat), բջիջների, այլ ոչ թե՝ կենդանիների մեջ աճեցված միս։ Արհեստական միսը բջջային գյուղատնտեսության (en) ձևերից մեկն է հանդիսանում։ Արհեստական միսը արտադրվում է հյուսվածքային ինժեներիայի (en) նույն այն մեթոդներով, որոնք կիրառվում են վերականգնողական բժշկության (en) մեջ։ Մաաստրիխտի համալսարանից Դր. Մարկ Փոսթի (en) կողմից ստեղծված արհեստական մսով առաջին բուրգերը կերվել է 2013 թվականի օգոստոսին Լոնդոնում՝ մամուլի համար կազմակերպված ցուցադրման ժամանակ։ Ծախսերի կրճատման և արտադրման լայնացման հետ կապված տեխնիկական խնդիրների հետ կապված արհեստական միսը դեռ չի մտել լայն առևտրաշրջանառության մեջ, սակայն օրեցօր այդ բացատը կրճատվում է։ Բացի այդ, դեռ պարզ չէ, թե արդյոք սպառողներն ընդունելու են արհեստական միսը որպես միս։


== Անվանատարբերակներ ==
Հանրային դաշտում գոյություն ունեն և տարբեր հաճախականությամբ կիրառվում են տվյալ միսը նկարագրող մի քանի անվանատարբերակներ, որոնց թվում են. արհեստական միս, աճեցված միս (անգլ.՝ cultured meat), փորձանոթի միս (անգլ.՝ in vitro meat), սինթետիկ միս (անգլ.՝ synthetic meat), տակառներում աճեցված միս (անգլ.՝ vat-grown meat) և լաբորատորիաներում աճեցված միս (անգլ.՝ lab-grown meat):
Մաքուր միս եզրը այլընտրանքային տերմին է, որոնք նախընտրում են տեխնոլոգիայի որոշ կողմնակիցների և արտադրող ընկերություններ, այդ թվում Good Food Institute-ը, քանի որ նրանք կարծում են, որ մաքուր միս եզրն ավելի ճիշտ է արտացոլում մսի արտադրման առանձնահատկություններն ու առավելությունները։


== Արտաքին հղումներ ==
Modern Agricultural Foundation hatches chicken meat in situ
cultured meat Consortium
The Good Food Institute
New Harvest
The Modern Agriculture Foundation Archived 2014-11-29 at the Wayback Machine.


== Ծանոթագրություններ ==
Շեբալին (Զավետինսկի շրջան)

Շեբալին (ռուս.՝ Шебалин), գյուղակ (խուտոր) Ռուսաստանի Դաշնության Ռոստովի մարզի Զավետինսկի շրջանում։ Շեբալինսկի գյուղական համայնքի վարչական կենտրոնն է։
Ամպասար

Ամպասար, լեռնագագաթ Լոռու և Կոտայքի մարզերի սահմանագլխին՝ Փամբակի լեռներում, Թեժլեռից արևելք, Մեղրաձոր գյուղից 7 կմ հյուսիս։ Բարձրությունը 3053 մ է։


== Ծանոթագրություններ ==
Էսնա (այլ կիրառումներ)

Էսնա անունը կամ տերմինը կարող է վերաբերել հետևյալ հոդվածներին․

Էսնա - գյուղ Էստոնիայի Կառեդա շրջանի կազմում։
Էսնա - գյուղ Էստոնիայի Ռոոսնա-Ալլիկու շրջանի կազմում։
Ամերիկյան բոլոր ժամանակների ֆիլմերի 100 մեծագույն աստղեր

Ամերիկյան բոլոր ժամանակների ֆիլմերի 100 մեծագույն աստղեր (AFI’s 100 Years… 100 Stars), Ամերիկյան կինոակադեմիայի կողմից հրապարակված վարկանիշային ցանկ, որտեղ ընդգրկվել են Ամերիկյան ֆիլմերի 50 հանրահայտ դերասան-դերասանուհիներ (25 դերասան և նույնքան դերասանուհի)։
Ցանկը կազմվել է նախապես ընտրված 500 դերասան-դերասանուհիներից։
Ցուցակը հրապարակվել է 1999 թվականի հունիսի 16-ին CBS հեռուստաալիքով հատուկ հրավիրված դերասանուհի Շիռլի Թեմպլի կողմից, որը նույնպես ընդգրկված էր այդ ցանկում։


== Ծանոթագրություններ ==
Ալեքսանդրովկա (գյուղ, Բակալինսկի շրջան)

Անվան այլ կիրառումների համար տե՛ս՝ ԱլեքսանդրովկաԱլեքսանդրովկա (ռուս.՝ Александровка, բաշկիրերեն՝ Александровка), գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 51 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բարձրաշեն (այլ կիրառումներ)

Բարձրաշեն եզրը կարող է վերաբերել․

Բարձրաշեն (Արարատի մարզ), գյուղ Հայաստանի Արարատի մարզում։
Բարձրաշեն (Շիրակի մարզ), ոչ համայնքային գյուղ Հայաստանի Շիրակի մարզում։
Բարձրաշեն կամավորական ջոկատ, կազմավորվել է 1992 թվականին, ՀՀ Արարատի շրջանի Բարձրաշեն գյուղում։
Կուկմորի շրջան

Կուկմորի շրջան (ռուս.՝ Кукморский район), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1930 թվականին։ Վարչական կենտրոնը՝ Կուկմոր։


== Աշխարհագրություն ==
Շրջանի տարածքի մակերեսը կազմում է 1493 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 52210 մարդ։ Բնակչության խտությունը կազմում էր 34,97 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Վերին Գեղավանք

Վերին Գեղավանք (նախկին անվանումը` Փիրլու),
գյուղ Հայաստանի Հանրապետության Սյունիքի մարզի Կապանի տարածաշրջանում, մարզկենտրոն Կապանից 26 կմ հյուսիս-արևմուտք, Գեղի գետի ձախ ափին։
Նախկինում Փիրլու անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Կապանի շրջանի։ 1995 թվականից մտնում է ՀՀ Սյունիքի մարզի մեջ։
Վերին Գեղավանք է վերանվանվել 2006 թ.-ի հուլիսի 4-ին։


== Բնակչություն ==
Ըստ ՀՀ 2011 թ. մարդահամարի արդյունքների` Վերին Գեղավանքի մշտական կամ բնակչություն չուներ։ Մինչև 1989 թ. բնակեցված է եղել ադրբեջանցիներով։
Վերին Գեղավանքի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ և բանջարաբոստանային կուլտուրաների մշակությամբ։


== Պատմամշակութային կառույցներ ==
Պահպանվել են “Սուխան”, “Իմաստնոց” և “Տոնաշեն” գյուղատեղիները։


== Ծանոթագրություններ ==
Սմորոդկովկա

Սմորոդկովկա (ուկրաիներեն՝ Смородьківка), գյուղ Ուկրաինայի Խարկովի մարզի Կուպյանսկի շրջանում։ Հիմնադրվել է 1712 թվականին։
2001 թվականի տվյալներով Սմորոդկովկա գյուղում բնակվում էր 240 մարդ։ Բնակավայրը զբաղեցնում է 0,492 կմ² տարածք։ Բնակչության խտությունը կազմում էր 487,8 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
BBC News

BBC News, կրճատ՝ «Բի-բի-սի Նյուզ», բրիտանական Բրիտանական հեռարձակման կորպորացիայի բաժին, որը հավաքում և հեռարձակում է նորություններ և գործում որպես լրատվական ծառայություն։

BBC News-ը հանդիսանում է աշխարհի ամենամեծ հեռարձակվող լրատվական կազմակերպությունը և օրական իրականացնում է մոտ 120 ժամ ռադիո և հեռուստատեսային հեռարձակում, ինչպես նաև իրականացնում առցանց ինտերնետային հաղորդում։ Ծառայությունը ունի 50 նորությունների գրաենյակներ այլ երկրներում և ավելին քան 250 թղթակիցներ ամբողջ աշխարհում։ 2018 թվականի հունվարից BBC News-ի Նորությունների և իրադարձությունների տնօրենն է Ֆրան Անսֆորդը։
Բաժնի տարեկան բյուջեն գերազանցում է 350 միլիոնը, ունի ավելին քան 3,500 աշխատակից, որոնցից 2,000 լրագրողներ են։ BBC News-ի տեղական, գլոբալ և առցանց նորությունների բաժանմունքները աշխատում են Եվրոպայի ամենամեծ նորությունների գրասենյակում՝ Բրոդքասթինգ Հաուզ-ում, որը գտնվում է կենտրոնական Լոնդոնում։ Պառլամենտական նորությունները նախապատրաստվում և հաղորդվում են Միլլբանկի գրասենյակից Լոնդոնում։


== Ծանոթագրություններ ==


== Արտաքին հղումներ ==
Կոկորինո (գյուղ, Կոնդոպոժսկի շրջան)

Կոկորինո (ռուս.՝ Кокóрино), գյուղ Ռուսաստանի Կարելիայի հանրապետության Կոնդոպոժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովոդոնեցկոե (ավան, Վելիկոնովոսյոլկովսկի շրջան)

Անվան այլ կիրառումների համար տե՛ս՝ ՆովոդոնեցկոեՆովոդոնեցկոե (ուկրաիներեն՝ Новодонецьке), ավան Ուկրաինայի Դոնեցկի մարզի Վելիկոնովոսյոլկովսկի շրջանում։
2001 թվականի տվյալներով Նովոդոնեցկոե ավանում բնակվում էր 327 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ալեքսանդր Պուշկին (այլ կիրառումներ)

Ալեքսանդր Պուշկին՝

«Ալեքսանդր Պուշկին», Միխայիլ Բուլգակովի պիեսը (1935)։
Ալեքսանդր Վասիլևիչ Պուշկին (ծնվ. 1987), ռուս պրոֆեսիոնալ բասկետբոլիստ։
Ալեքսանդր Իվանովիչ Պուշկին (1907—1970), բալետի արտիստ, մանկավարժ։
Ալեքսանդր Նիկոլաևիչ Պուշկին (Ալես Պուշկին, ծնվ. 1965), բելառուսցի գեղանկարիչ, Բելառուս նկարիչների միության անդամ։
Ալեքսանդր Սերգեևիչ Պուշկին (1799—1837), ռուս բանաստեղծ, դրամատուրգ և արձակագիր։
Նուվիոն

Նուվիոն (ֆր.՝ Nouvion), համայնք Ֆրանսիայի Պիկարդիա մարզի Սոմ գավառում։
Բնակչությունը 2010 թվականի դրությամբ կազմում է 1241 մարդ, բնակչության խտությունը` 78.89 մարդ/կմ²։ Բնակավայրը զբաղեցնում է 15.73 կմ² տարածք։


== Աշխարհագրություն ==
Գտնվում է Փարիզ քաղաքից 160 կմ հյուսիս, Ամյեն քաղաքից 55 կմ հյուսիս-արևմուտք։


== Բնակչություն ==


== Տնտեսություն ==
2010 թվականին ուներ 773 աշխատունակ (15-64 տարեկան) բնակիչ, որոնցից ակտիվ էին 543-ը, իսկ ոչ ակտիվները` 230։ Ակտիվության ցուցանիշը կազմում է 70,2 %։ 543 աշխատունակ մարդկանցից աշխատել է 478 անձ (252 տղամարդ և 226 կին)։ Գործազուրկ են եղել 65 անձ (29 տղամարդ և 36 կին)։ 230 անաշխատունակներից 51-ը եղել են աշակերտներ կամ ուսանողներ, 88-ը` թոշակառուներ, իսկ 91-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լյու Գան

Լյու Հան (չին. 刘刚, հունվարի 30, 1961(1961-01-30), Liaoyuan, Գիրին, Չինաստան), չինացի գիտնական և քաղաքական ակտիվիստ։


== Կենսագրություն ==
Տյանանմեն հրապարակում տեղի ունեցած իրադարձություններից առաջ Լյուն ուսումնասիրում էր տեսական ֆիզիկա (մեխանիկա, աերոդինամիկա, օպտիկա, նյութագիտություն)։ 1984 թվականին Պեկինի համալսարանում ստացել է ֆիզիկայի մագիստրոսի աստիճան։ Դասավանդել և աշխատել է նաև ընկերություններում, ինչպես նաև Չինաստանի գիտությունների ակադեմիայի բաժնում։
1980 թվականների սկզբին ծանոթացել է Ֆան Լիչժիի հետ։ Լյուն կազմակերպեց Պեկինի անկախ ուսանողների միությունը և ինքը Տյանանմեն հրապարակի իրադարձությունների ժամանակ ուսանողների ամենաակնառու առաջնորդներից էր։ Երկու շաբաթ անց նա ձերբակալվեց։ Նա դատապարտվեց 6 տարվա ազատազրկման։
1996 թվականին ԱՄՆ արտագաղթելուց հետո Կոլումբիայի համալսարանում ստացել է մագիստրոսի կոչում համակարգչային գիտությունների ոլորտում։ Լյուն աշխատել է Բելլի լաբորատորիայում (Նյու Ջերսի)։ 


== Գիտական ուսումնասիրություններ ==
Լյուն Ռամակրիշնանի (անգլ. K. G. Ramakrishnan) հետ առաջարկել է  A*Prune երկաթուղու ալգորիթմը, որը արդյունավետությամբ համեմատելի էր լավագույն երթուղայնացման ալգորիթմների հետ պատահական գծապատկերների վրա փորձարկումը։
Մշակված է ծրագրակազմ և օպտիկական հեռահաղորդակցման համար նախատեսված օպտիկական երթուղայինների նոր դաս։
Նրա նոր հետազոտությունը՝ T-Forward մեթոդը, մաթեմատիկական մոդելի լավագույն արդյունքի նոր լուծում է և ոչ գծային ծրագրավորման (NLP) ուռուցիկ ֆունկցիայի փակ ձևով լուծում։ Գծային ծրագրավորումը մաթեմատիկական օպտիմալացման մասնավոր դեպք է։ T-Forward մեթոդը իրագործելի է տարածաշրջանում, առաջ է շարժվում T- ձևավորված ուղուց դեպի օբյեկտիվ ֆունկցիայի աճող ուղղություն։ Տեսականորեն, T-forward մեթոդը գծային ծրագրավորման կատարելագործված տարբերակ է, և այն ապահովում է մաթեմատիկական օպտիմալացման տեսության գծային ծրագրավորման խնդիրների լուծման առավել հարմար և ճշգրիտ ձևը։ Այն առաջարկվել է Լիու Հանի կողմից 2014 թվականին։


== Ծանոթագրություններ ==
Կոմիտասի հուշարձան (Երևան)

Անվան այլ կիրառումների համար տե՛ս՝ Կոմիտասի հուշարձան (այլ կիրառումներ)Կոմիտասի հուշարձան, գտնվում է Երևանի կենտրոնում՝ Կոմիտասի անվան կոնսերվատորիայի առջևի պուրակում, տեղադրվել է 1988 թվականին։ Ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում։


== Հեղինակներ ==
Քանդակագործ՝ Արա Հարությունյան
Ճարտարապետ՝ Ֆենիքս Դարբինյան


== Տվյալներ ==
Հուշարձանը կառուցված է բրոնզից ու գրանիտից, բարձրությունը 3 մետր է։


== Պատմություն ==
1969 թվականին Երևանի Կոմիտասի անվան պետական կոնսերվատորիայի մերձակա պուրակում դրվեց հայ մեծանուն կոմպոզիտոր Կոմիտասի հուշարձանի կառուցման մասին հուշաքար։
Կոմիտասի արձանի բացումը տեղի է ունեցել 1988 թվականին հունվարի 8-ին նրա անունը կրող կոնսերվատորիայի մերձակա պուրակում։
Կոմիտասի կերպարը թանկ ու հարազատ մնաց Հարությունյանին իր ողջ ստեղծագործական կյանքի ընթացքում։ Տարբեր տարիներին նա անդրադարձել է Կոմիտասին։ Սա մեծ երգահանին նվիրված Ա. Հարությունյանի վերջին աշխատանքն է։


== Տես նաև ==
Կոմիտասի մահարձան
Կոմիտասի հուշարձան (Փարիզ)
Կոմիտասի հուշարձան (Դեթրոյթ)
Կոմիտասի հուշարձան (Վաղարշապատ)
Կոմիտասի հուշարձան (Սանկտ Պետերբուրգ)
Կոմիտասի կիսանդրի (Քվեբեկ)
Կոմիտասի կիսանդրի (Փարիզ)


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Հուշարձանների տեղեկատվական շտեմարան(չաշխատող հղում)
Մարտին Շլեյեր

Յոհան Մարտին Շլեյեր, (գերմ.՝ Johann Martin Schleyer, արտասանություն՝ [joˈhan ˈmartiːn ˈʃlaɪ̯ər]; հուլիսի 18, 1831(1831-07-18) կամ հունիսի 18, 1831(1831-06-18), Oberlauda, Lauda-Königshofen, Մայն Տաուբեր, Շտուտգարտի ադմինիստրատիվ օկրուգ, Բադեն-Վյուրթեմբերգ - օգոստոսի 16, 1912(1912-08-16), Կոնստանց, Բոհեմիայի թագավորություն, Ցիսլեյտանիա, Ավստրո-Հունգարիա ), գերմանացի կաթոլիկ քահանա, Վոլափյուք արհեստական լեզվի հեղինակ։ Նրա ծննդյան անունը եղել  է Մարտին Շլեյեր, այնուհետև նա ոչ պաշտոնապես իր անվանն ավելացրել է Յոհան անունը՝ ի պատիվ կնքահորը։


== Կենսագրություն ==
Շլեյերը ծնվել է Օբերլաուդա քաղաքում (Բադեն)։ Ըստ իր իսկ զեկույցի ՝ միջազգային լեզվի գաղափարը ծագել է այն զրույցի արդյունքում, որը նա ունեցել է իր ծխականներից մեկի ՝ մի կիսագրագետ գերմանացի գյուղացու հետ, որի որդին արտագաղթել էր Ամերիկա և այլևս չէր կարողացել փոստով կապ պահպանել, քանի որ ԱՄՆ փոստային ծառայությունը չէր հասկացել հոր ձեռագիրը։
Նա ձեռնադրվել է 1856 թվականին։ 1867-1875 թվականներին եղել է հոգևոր հովիվ Կրումբախում՝ Մեսկիրխի մոտ։ Հետո Շլեյերը բանտարկվել է չորս ամսով Կուլտուրկամպֆի ընթացքում սոցիալիզմի դեմ քարոզի համարշ


== Աշխատանք ==
1875-1885 թվականներին եղել է Սբ․Պետեր և Պաուլ ծխական համայնքների հոգևոր հովիվ Լիտցելշտետենում։ Ավելի ուշ նա գրեց, որ Լիտցելշտետենում անցկացրած առաջին 7 տարիները իր կյանքի ամենաերջանիկ շրջաններից էին։
Այդ ժամանակ նա խմբագրում էր «Սիոնի տավիղ» ամսագիրը, որը հիմնականում նվիրված էր կաթոլիկ պոեզիային։ 1879 թվականի մայիսին նա այդ ամսագրում հրապարակեց Վոլափյուք լեզվին նվիրված հոդված։ Այս համառոտ ակնարկին հաջորդեց մի ամբողջ գիրք՝ հրատարակված 1880 թվականին։ Լեզուն լայն տարածում գտավ, և Եվրոպայով մեկ նոր ակումբներ ի հայտ եկան։ 1885 թվականից հետո Շլեյերը ստիպված եղավ հրաժարվել իր՝ հոգևոր հովվի պարտականություններից վատառողջ լինելու պատճառով, չնայած նա դեռևս մի քանի տարի ներառված էր Վոլափյուք լեզվի տարածման համար սկսված շարժման մեջ։
1894 թվականին Հռոմի պապ Լեո XIII-ը նրան դարձրեց պապական առաջնորդ։
Շլեյերը մահացել է Կոնստանցում, 1912 թվականին։
Նրա հիշատակին նվիրված արշավը սկսվեց 2001 թվականի հունիսին, իր հայրենի ծխական համայնք Լիտցելշտետենում։ Նրա պատվին է  անվանակոչվել Լաուդայում գտնվող Մարտին-Շլեյեր-Լիմա-Կյոնիգշոֆեն ավագ դպրոցը։


== Ծանոթագրություններ ==


== Արտաքին հղումներ ==
Johann Martin Schleyer․ Internet Archive կայքում
Information on Schleyer and the campaign for his beatification Archived 2007-09-28 at the Wayback Machine.
Շամքորեցոց Սուրբ Աստվածածին եկեղեցի

Շամքորեցոց Սուրբ Աստվածածին եկեղեցի (նաև՝ Կարմիր Ավետարան եկեղեցի), հայկական առաքելական եկեղեցի ներկայիս Վրաստանի մայրաքաղաք Թբիլիսիի հայկական Հավլաբար թաղամասում՝ Մետեխի, Իսանի (նախկին Շամխորի) և Ֆիգների (նախկին Պրեոբրաժենսկայա) փողոցների խաչմերուկում, Սուրբ Էջմիածին հայկական եկեղեցուց 160 մ դեպի հարավ-արևելք։


== Անվանում ==
Հայտնի է, որ 18-ից 19-րդ դարերում Թիֆլիսում (ներկայիս Թբիլիսիում) բնակվող հայերը եղել են ինչպես բնիկ, այնպես էլ այլ բնակավայրերից տարբեր պատճառներով այստեղ տեղափոխվածներ։ 18-րդ դարի երկրորդ կեսին Գանձակից և հարակից բնակավայրերից, Արցախից, ինչպես նաև Արարատյան դաշտի բնակավայրերից Թիֆլիս տեղափոխվեցին բազմաթիվ հայեր։ Նրանցից շատերը բնակություն հաստատեցին իրար մոտ և հիմնեցին այսպես ասած ներհայկական համայնք, ինչպիսիք են Շամխորեցիք, Էջմիածնեցիք և այլն։ Նրանց կառուցած եկեղեցիները, բնակության վայրերը սկսեցին կոչվել իրենց ընդհանրական անուններով։ Այսպես է բացատրվում Թբիլիսիի Շամքորեցոց Սուրբ Աստվածածին եկեղեցու անվանումը, այսինքն՝ Շամքոր քաղաքից և հարակից բնակավայրերից Թբիլիսի տեղափոխված հայերի եկեղեցի։ Հայտնի է նաև, որ եկեղեցին Շամխորեցոց էր կոչվում նախքան 18-րդ դարի հիմնովին վերակառուցումը։
Եկեղեցին հայտնի է նաև որպես Կարմիր Ավետարան, որը ժողովրդական անվանում է։


== Արտաքին հղումներ ==
Եկեղեցու պատկերներ մինչև ավերումը և ավերումից հետո
Եկեղեցին ավերումից հետո Archived 2011-07-07 at the Wayback Machine.
Հայկ Սուքիասյան

Հայկ Սուքիասյան (ծնվ. 1994 թվական փետրվարի 18 Երևան), հայ թավջութակահար։


== Կենսագրություն և գործունեություն ==
Հայկ Սուքիասյանը ծնվել է 1994 թվականի փետրվարի 18-ին, Երևանում։
2010 թվականին ավարտել է Երևանի Ա.Պուշկինի անվան թիվ 8 միջնակարգ և Սայաթ-Նովայի անվան երաժշտական դպրոցները։ Նույն թվականին ընդունվել է Երևանի Կոմիտասի անվան պետական կոնսերվատորիա` Արմեն Մեսրոպյանի դասարան։ Երաժշտական դպրոցում սովորել է Արամ Թալալյանի, Աշոտ Այվազյանի, այնուհետև` Տիրուհի Սարգսյանի դասարաններում։
14 տարեկանում մասնակցել է Կոմիտասի 140-ամյակին նվիրված երաժիշտ-կատարողների «Վերածնունդ» միջազգային մրցույթ-փառատոնին` արժանանալով 3-րդ կարգի դափնեկրի կոչման։
14 տարեկանում դարձել է «Պատանի վիրտուոզներ» խմբի անդամ Ռուբեն Ասատրյանի ղեկավարության ներքո և ելույթներ ունեցել Եվրոպայի, Մերձավոր Արևելքի մի շարք երկրներում, ինչպես նաև Հայաստանի շրջաններում։
15 տարեկանում, որպես «YerazArt» կազմակերպության պատանի երաժիշտ, ելույթներով հանդես է եկել ԱՄՆ-ի և Կանադայի բազմաթիվ քաղաքներում։
16 տարեկանից մասնակցոմ է «Կամերտոն» պատանի-երաժիշտների կազմակերպած համերգներին Գերմանիայում։
16 տարեկանում արժանացել է 1-ին, ինչպես նաև Հատուկ մրցանակների Ավետ Գաբրիելյանի և Սարգիս Ասլամազյանի անունը կրող ջութակահարների և թավջութակահարների հանրապետական մրցույթում։
20 թվականին «Վերածնունդ» միջազգային մրցույթ-փառատոնում կամերային անսամբլ անվանակարգում արժանացել է Գրան Պրիի։
17 տարեկանից Վլադիմիր Սպիվակովի անվան միջազգային բարեգործական ֆոնդի կրթաթոշակակիր է։
17 և 19 տարեկանում մասնակցել է Գերմանիայի «Bayreuther Osterfestival» և այլ միջազգային ու հանրապետական փառատոների Հայաստանում։
18 տարեկանից Հայաստանի պետական ֆիլհարմոնիկ նվագախմբի հետ հանդես է եկել որպես մենակատար` համագործակցելով դիրիժոր Հարություն Արզումանյանի հետ։
18 տարեկանից Հայաստանի պետական երիտասարդական սիմֆոնիկ նվագախմբի հետ հանդես է եկել որպես մենակատար` համագործակցելով դիրիժոր Սերգեյ Սմբատյանի հետ։
19 տարեկանում մասնակցել է Գերմանիայի «Dr. Richard Bellon» պատանի մենակատարների միջազգային մրցույթին` գրավելով 3-րդ տեղը։ Վարպետության դասեր է անցել Սուրեն Բագրատունու, Ալեքսանդր Չաուշյանի, Ռալֆ Կիրշբաումի, Ռամոն Յաֆֆեի, Վահրամ Սարաջյանի, Անյա Լեխների, Ռոնալդ Լեոնարդի, Հարթմուդ Բրաուերի, Մարտին Րիիտցի, Նարեկ Հախնազարյանի և միջազգային ճանաչում ունեցող այլ թավջութակահարների ու երաժիշտների մոտ։ Համերգներով շրջագայել է ԱՄՆ-ի, Կանադայի, Ֆրանսիայի, Սիրիայի, Լիբանանի, Գերմանիայի տարբեր քաղաքներով։ Ներկայումս շարունակում է ուսումը Գերմանիայի «Karl Maria von Weber Hochschule fur Musik» երաժշտական բարձրագույն դպրոցում։
2017 թվականից առ այսօր Հայկ Սուքիասյանն ունի 2 կազմավորված կամերային երաժշտության խմբեր` «Trío fundación Mahou San Miguel» և «Cuarteto Mendelssohn BP», որոնց հետ ակտիվ համերգային գործունեություն է ծավալում։
2018 թվականի ապրիլին Իսպանիայում կայացած «XVI CMCET Concurso Música de Cámara Ecoparque Trasmiera» մրցույթում արժանացել է առաջին մրցանակի և միաժամանակ ճանաչվել որպես «Լավագույն ինստրումենտալիստ»։
2019 թվականի հունիսին Իսպանիայում արժանացել է տարվա լավագույն թավջութակահարի կոչմանը և երկու անգամ պարգևատրվել անձամբ Իսպանիայի թագուհի Սոֆիայի կողմից։
2020 թվականի հունվարի 30 ազատվել է շարքային կազմի պարտադիր զինվորական ծառայությունից։ Այս մասին որոշումն ընդունվել է կառավարության  նիստում։


== Ծանոթագրություններ ==
Քաշաթաղի երկրագիտական թանգարան

Անվան այլ կիրառումների համար տե՛ս՝ Քաշաթաղ (այլ կիրառումներ)Քաշաթաղի երկրագիտական թանգարան, թանգարանային հաստատություն Արցախի Հանրապետության Քաշաթաղի շրջանում։


== Պատմություն ==
Արցախի Քաշաթաղի շրջանի երկրագիտական թանգարանը հիմնադրվել է 1996 թվականի մայիսի 18-ին՝ թանգարանների միջազգային օրը։ Թանգարանում ներկայացված են Արցախի Հանրապետության Քաշաթաղի շրջանի տարածքում 1995 թվականից հետո իրականացված հնագիտական պեղումների ընթացքում հայտնաբերված, հնությունները, որոնք լուսաբանում են Արաքս և Ակարի գետերի հովտում գտնվող Ղարաբաղի այս մասի մշակույթի զարգացման պատմությունը։ Ուշագրավ են Կերեն բնակավայրի պեղումների ժամանակ ձեռք բերված փաստերը, որտեղ հայտնաբերվել են մ.թ.ա 9-5-րդ դարերի նյութական մշակույթի առարկաներ։ Արցախի յուրահատուկ կավին զուգահեռ թանգարանում ցուցադրվում են այս տարածաշրջանում հայտնաբերված գեղեցիկ և նրբագեղ մարդակերպ անոթներ, որոնք ապացուցում են տեղի բնակչության կրթվածության բարձր մակարդակը։ Նույն ժամանակաշրջանի գերեզմանաթմբերում գտնված կիսաթանկարժեք քարից պատրաստված կանացի յուրահատուկ զարդերը համարվում են այդ թանգարանի գրավչությունը։ Թանգարանն ունի մոտ 3400 ցուցանմուշ, այդ թվում՝ պատմագրական, հնագիտական և ազգագրական նյութ, հին հայկական գորգեր, դրամներ։


== Հասցե ==
Պատկերասրահը գտնվում է Արցախի Քաշաթաղի շրջանի Միր փողոցի 19 հասցեում։


== Ծանոթագրություններ ==
Բույա

Անվան այլ կիրառումների համար տե՛ս՝ Բույա (այլ կիրառումներ)Բույա (իտալերեն՝ Buja), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 6741 մարդ՝ ըստ 2008 թվականի մարդահամարի տվյալների, բնակչության խտություն՝ 247 մարդ/կմ²։ Զբաղեցնում է 28 կմ² մակերես։ Փոստային ինդեքս՝ 33030։ Հեռախոսային կոդ՝ 0432։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոս՝ 0432 960151
Էլեկտրոնային փոստ՝ info@comune.buia.ud.it
Պաշտոնական կայք՝ http://www.comune.buia.ud.it/


== Արտաքին հղումներ ==
Բնակավայրի պաշտոնական կայք (իտալ.)
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բանդակուլի

Բանդակուլի (ռուս.՝ Бакдакули), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Կարակոյսու գետի աջ ափին՝ 19 կմ հեռավորության վրա։ Գետի երկարությունը 24 կմ է,ավազանի տարածքը 87 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Սուլակ գետնի ակունքն է մինչև Չիրկեյսկի հիդրոհանգույց, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07030000112109300001183
Հիդրոլոգիական ուսումնասիրությունների կոդը - 109300118
Ավազանի կոդը - 07.03.00.001
Հիդրոլոգիական ուսումնասիրությունների հատորի համարը - 09
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.